text:
Bureau for Intellectual Property
ISBN
ISBN: identifikashon úniko di buki
Kiko ta ISBN?
ISBN, ke men International Standard Book Number, ta un number internashonal pa registrá buki. Ku e number aki por distinguí buki for di otro i por dedusí for di ki parti di mundu e buki ta bini.
E ISBN ta konta pa buki – ku ta e meta pa kua a krea e sistema originalmente – pero, a base di ekstenshon por us’é pa kualke artíkulo ku kasnan editorial produsí òf bibliotekanan ta kolektá.
For di 2007, komo resultado di introdukshon di e sistema nobo, un ISBN ta konsistí di diestres dígito (ISBN-13).
Ki ora ku imprimí kualke “International Standard Book Number” (ISBN), e mester tin e lèternan ISBN na kuminsamentu.
E number di diestres dígito ta partí den sinku parti di largura variá:
Parti number 1. Dilanti na e aktual ISBN-13 ta pone e prefiho “978”
Parti number 2. Identifikadó di Grupo
E parti aki ta identifiká agrupashon di kasnan editorial segun nashonalidat, situashon geográfiko òf otro faktor similar.
Parti number 3. Identifkadó di Kas Editorial
E parti aki ta identifiká un kas editorial spesífiko dentro di un grupo.
Parti number 4. Identifikadó di Título
E parti aki ta identifiká un título òf edishon spesífiko di un título ku un kas editorial spesífiko a publiká.
Parti number 5. Dígito di Kontròl
Esaki ta un dígito úniko na final di e ISBN ku ta chèk outomátikamente si e ISBN ta korekto.
Kobertura di e ISBN
Buki i otro kos ku por haña un number den kuadro di e sistema di ISBN ta inkluí:
- Buki i panfleta imprimí,
- Publikashon di medio miksto,
- Otro medio similar, inkluso pelíkula/video i diapositivo,
- Buki riba kasèt òf CD òf DVD (buki ku ta papia)
- Publikshon ku e editor no a intenshoná pa aktualisashon regular i kontinuo riba un base indefiní
- Publikashon elektróniko manera: Tape ku mashin por lesa (trahá pa produsí printout ku por lesa), CD ROM, etc.
- Publikashon den forma mikro,
- Publikashon den Braille
- Mapa
- Software edukashonal òf instruktivo
Kon solisitá pa un ISBN
Solamente solisitante ku tin intenshon di publiká nan buki na Kòrsou, San Martin òf na Aruba promé, por solisitá pa un ISBN. Solisitantenan mester yena un formulario ku tur informashon di e outor i e buki. Mester duna un deskripshon kòrtiku di e título di e buki, i tambe kategoria di e buki. Despues ku a yena e formulario, loke ta inkluí e firma riba dje tambe, e outor ta risibí un ISBN.
Klik aki pa download un formularia di petishon pa un ISBN.
General
E mesun kas editorial mester asigná un ISBN separá pa kada edishon diferente di un buki, pero NO pa un edishon sin kambio òf un reimprenta sin kambio di e mesun buki den mesun formato. Kambio di preis no ta kousa nesesidat di un ISBN nobo.
Publikashon di página lòs
Si saka un publikashon den forma di página lòs, ta asigná un ISBN pa identifiká un edishon na un sierto momento. Edishon individual komo adishon òf remplaso tambe ta haña un ISBN.
Klik aki pa tuma kontakto ku nos.


c: text/html

text:
Siman di Menos Salo – 17 mei pa 23 di mei 2014
Presion Halto: kico e ta?
Presion di sanger ta e forsa cu e sanger ta pusha contra e murayanan di e adernan ora cu e curason ta pomp. Presion di sanger ta wordo duna den dos midi. Uno ta e presion ora cu e curason ta pomp sanger den e curpa. Esaki ta wordo jama sistole, diastole ta e presion ora e curason ta yena bek cu sanger prome cu e siguiente sistole. Si algun di e presion aki subi y keda halto pa un periodo largo, e por haci daño na e curpa den diferente organonan manera entre otro curason, celebro y riñon.
Presion halto ta ora cu:
– presion sistolico/bovendruk ta > 140
– presion diastolico/ onderdruk ta > 90
Peligernan di presion halto:
Malesanan di curason y ader, stroke, problema cu e riñon y otro problemanan di salud
Na Aruba :
• Homber: 1 di cada 2 tin un presion halto (50%).
• Hende Muher: 1 di cada 3 tin presion halto (33%).
• Pashentnan interna pa motivo di stroke januari pa juni 2013, 3 pa siman.
• Mortalidad causa pa malesanan di curason y ader ta 33%.
Sintomanan: E condicion riba su mes no ta duna señal of sintoma. Pa e motibo aki bo por tin presion halto pa añanan largo sin cu bo sa. Durante di e periodo aki, e presion halto por causa daño na bo curason, ader, riñon y otro partrinan di bo curpa. Pa e motibo aki ta hopi importante pa midi bo presion, aunke bo no ta sinti nada. Si bo presion ta bon, mantene un estilo di bida saludabel pa mantene esaki. Si bo presion ta halto ta bon pa haci e cambionan necesario pa asina baha e presion y evita daño na bo organonan.
Kico por haci pa preveni?
• Baha man na salo: condimento, saus y sodium (salo)
• Haci actividad fisico (5x pa siman por lo menos 30 minut)
• Mantene un peso di curpa saludabel (BMI < 25).
Kalender di actividad durante Siman di Menos Salo
- 17 Mei:
– WGK Booth Gratis Control di Presion Renaissance Feria di Vivienda FCCA. 10.or pa 2.or
- 18 Mei
– Run/walk di ‘Gilette’ di dia 18 di mei 2014 pa promove actividad físico pa preveni/controla presión halto. Salida Compra NV salida 6.30am
– “Alcaso” Programa na Tele Aruba presenta pa Rafel Croes
– Bus di Salud den Bario
– 5 dia 5 districto den 5 minut haya sa bo Presion di Sanger.
- 19 Mei
– 7.30 am Coolfm Radio Programa
– 9.00 pa 11.00 Nos Mainta na Tele Aruba
– 8.00 pa 03.00 pm Bus di Salud na parkinglot Arubus na San Nicolas.
– Choices and Voices y Cerca Dika
- 20 Mei
– Bus di Salud Savaneta Caminda Grandi (Wintergarden) di 8 pa 3 .
– Power FM Juli JUli pa 9or am (Paradera)
- 21 Mei
– Bus di Salud na Santa Cruz, Parkinglot di WGK y CMB di 8 pa 3or pm
– Top Fm 95 pa 11or di mainta Programa Lyonel Dirksz.
- 22 Mei
– Bus di Salud Centro di Bario Noord , 8 pa 3 or pm
- 23 Mei
– IMSan 8 pa 12pm Fundacion CVA y AMA conhuntamente cu IMSAN controla presión y información di Ataca Cerebro Vascular.
– Bus di Salud Playa Pabou.

robotstxt: allowed

filter: keep


text:
Jurickson Profar
Jurickson Barthelomeus Profar (nasé 20 di februari, 1993) ta un hungadó di beisbòl profeshonal Kurasoleño. E ta hunga den posishon di shortstop pa e e ekipo Texas Rangers den Major League Baseball.
Kontenido
HubentutEditá
Profar a partisipá den Little League World Series na aña 2004 i 2005. Komo parti di e selekshon di e ekipo di Pabou Little League di Willemstad, Kòrsou, el a yuda gana e ekipo di Conejo Valley East Little League di Thousand Oaks, California pa nan titula kampion 2004. Ku e selekshon di 2005 el a bolbe logra yega final, pero e biaha akí nan a perde kontra di e ekipo di West Oahu Little League di Ewa Beach, Hawaii.
Karera profeshonalEditá
Riba 2 di juli, 2009, Profar a firma ku e ekipo di Texas Ranger. Otro ekiponan kier a firma Profar komo picher, pero e ekipo di Texas Rangers tabata e uniko ku kier a firmé komo shortstop, su posishon preferí. El a pasa su promé temporada profeshonal huntu ku e ekipo di Spokane Indians. El a bati .250 ku 4 home run den 63 wega.
Promé ku e temporada di 2011, Baseball America a skohé Profar komo e di dos mihó prospekto di e ekipo di Texas Rangers i e di 74 enté. El a hunga e temporada di 2011 ku e ekipo di Hickory Crawdads. El a wòrdu skohé komo represante di e ekipo di Texas Rangers den e All-Star Future Game di aña 2011. El a finalisá e temporada batiendo .286/.390/.493 ku 12 home run i a wòrdu nombrá komo e South Atlantic League MVP. Tambe el a keda nombrá e mihó shortstop di e tim di Baseball America's Minor League All Star. El a keda nombrá pa aparesé den e All-Star Future Game di aña 2012.
Riba 31 di ougustus 2012, Texas Rangers a subi Profar riba nan roster di liga grandi i komo posibel hungadó den postseason. E ta e promé pelotero nasé na 1993 ku ta hunga den liga grandi i aktualmente ta esun di mas yòn tambe. Den su debut den liga grandi, Profar a kuminsa na segunda base na lugá di Ian Kinsler, ku tabata for di wega pa leshon i den su promé turno na bate Profar a bati un home run di 388 pia na man di Zach McAllister. Den su segundo turno ela bati un doblete i bai di 2-4 pa e partido ei.
Profar a kuminsa e temporada di 2013 den e Triple-A Round Rock. Den mei 2013, Rangers a yama Profar na momentu ku mester a pone Kinsler riba e lista di hungadó leshoná. Den e wega di 26 di mei na Seattle, Profar a dal su di dos home run na man di Hishashi Iwakuma.
Na final di e temporada di 2013, Rangers a hasi un interkambio di Kinsler, kual a buta ku Profar a sigurá e puesto di segunda base.
Profar a kuminsa e temporada di 2014 ribe e lista di hungadónan leshoná di 60 dia i no tabata spera pa e regresa te medio juni. Riba 22 di mei, e organisashon di Rangers a anunsia ku Profar a bolbe leshoná su brasa, kual a pone ku e lo mester a perde henter e temporada di aña 2014. Riba 23 di februari 2015, Profar a operá su brasa, kual a pone ku e lo pèrdè henter e temporada di aña 2015.
Karera internashonalEditá
Despues ku e ekipo Nashonal Hulandes a avansá pa semi final di e World Baseball Classic 2013, manager Hensley Meulens a pidi publikamente pa Profar por forma parti di e ekipo Hulandes, ya ku Profar a nasé na Kòrsou. E ekipo di Texas Rangers a duna Profar permit pa por partisipa komo miembro di e ekipo Hulandes korto tempu despues di esaki.
Bida personalEditá
Na 2012, e ekipo di Texas Rangers a firma Juremi Profar, ruman chikí di Jurickson.


text:
Editorial: E VICTORIA CATEGORICO DI AVP
E resultado di eleccion ta aden, y pa mi sin ningun sorpresa impresionante. Lo excepcional no ta cu Andin a saca 3 mil...
MIKE EMAN “VOTEGETTER 2013” CU 8222 VOTO PERSONAL
Otmar Oduber na di dos lugar cu 4008 voto ORANJESTAD(AAN)-- Mike Eman a termina na prome lugar como votegetter di eleccion 2013 cu no menos...
Ayera AVP a celebra otro Mega parada di Victoria ayera
OANJESTAD(AAN)-- Ayera AVP a celebra otro Mega parada y e biaha aki como Parada di victoria logrando 13 asiento den Staten cu ta record...
33 Porciento di votador no a emiti voto na Scol Basico Reina Beatrix
ORANJESTAD (AAN)-- Di ultimo dos eleccionnan, esun di 2009 y esun di 2013, Scol Basico Reina Beatrix a resulta e stemlokaal unda mas tanto...
LIDERNAN DI PARTIDONAN SIN ASIENTO NO A YEGA 700 VOTO
Benny Nisbet di PPA e peor cu menos voto. ORANJESTAD(AAN)-- Di e partidonan cu no a saca asiento den eleccion diabierna ultimo, ningun di e...
Ady Thijsen ta bay bisa ayo na Parlamento
ORANJESTAD (AAN): Su votadornan no a dune e sosten necesario, y ta parce cu awor Ady Thijsen lo tin di bay bandona Parlamento di...
GOBERNADOR TA CONSULTA LIDERNAN POLITICO Y PERSONANAN DI DIFERENTE INSTANCIA ENTRANTE AWE
ORANJESTAD(AAN)-- Diasabra presidente di Conseho Electoral a informa Gobernador di Aruba tocante desaroyo di eleccion di diabierna 27 di september 2013. Durante e encuentro aki...
Caida di Mike de Meza cu mas di 700 voto
Mientras cu casi tur a bay dilanti... ORANJESTAD (AAN): E campaña sin cansancio cu el a hiba ultimo lunanan, specialmente na San Nicolas, a hala...
Benny Nisbet a manda pabien na tur partido
ORANJESTAD (AAN): Lider Benny Nisbet, a mustra cu PPA a tuma nota di e resultado di diabierna anochi unda pueblo di Aruba a papia...
Desabastecimento na Venezuela ta afecta abastecimento na Aruba!!
Riba prijs y productonan: ORANJESTAD (AAN) – Siguiendo e noticianan internacional den television, tocante e desaroyonan cu tin na Venezuela pa loke ta trata productonan...


text:
HAPON — Selekshon di Reino ta keda na bida den e Klásiko Mundial di Beisbòl derotando Israel ku skor di 12-2. E ekipo di Reino a drenta e partido di awe básikamente ku lomba kantu di muraya.
Diferente na e otro partidonan, awe si e picheo di Reino a mustra su kara. Tabata Jair Jurrjens ku a habri riba montikulo pa e selekshon di Reino i tabata sublime. Jurrjens a picha seis entrada sólido, permitiendo solamente un kareda riba sinku hit miéntras ku e la poncha sinku.
Resúmen di e partido, kortesia di MLB.com
Banda di picheo e ofensiva di e selekshon di Reino tambe a klik awe. Manager, Hensley Meulens a hasi algun kambio den aliniashon i esaki a duna fruta. E selekshon di Reino a anotá dos kareda den di dos entrada riba hit empuhador di Yurendell de Caster(5-3).
Den di tres entrada e selekshon di Reino a añadí kuater kareda mas. Akinan tabata Wladimir Balentien(4-3), Didi Gregorius(3-2) i Shawn Zarraga(5-2) ku a empuha e kareda.
Selekshon di Reino ta ripití den di kuater entrada ku kuater kareda mas. Un biaha mas tabata Wladimir Balentien i Didi Gregorius ku a empuha e karedanan pa hasi e partido 10-0.
Den di ocho Didi Gregorius ta empuha su di sinku kareda di partido, konektando un fly di sakrifisio pa empuha Jurickson Profar(3-1). Shawn Zarraga tambe ta empuha un otro kareda, konektando un single pa empuha Wladimir Balentien.
Ku 10 kareda diferensia e partido ta terminá pa motibu di regla di miserikordia.
Sigiuentemente, e selekshon di Reino ta enfrentá Cuba. Ku un viktoria e selekshon ta garantisá su pase pa e semifinal di e Klasiko Mundial na Los Angeles. E partido kontra Cuba lo ta djamars, 11’or ora lokal di Kòrsou.


text:
Prevencion y Movecion ta esencial pa asina por tin un bida saludabel. Segun Rudy Leysner, Presidente di Fundacion Movemiento ta Bida nan ta trahando riba “active ageing” cu ta encera actividad fisico of trabou na cas pa yuda bo curpa ta activo despues di cierto edad.
Na e edad di 50 aña ta bon pa bo cuminsa pensa cu bo ta bay pasa den un proceso di envehecimento y ta importante pa pensa riba bo salud. “Mas activo bo ta for di un edad jong, mas bo ta bay tin e beneficionan despues.” Pesey Fundacion Movemiento ta Bida ta organisando un congreso riba “active ageing” cuminsando 13 di October proximo. Lo bay cuminsa cu un pre-congreso cual ta un workshop caminda lo bay papia riba nutricion, maneho di stress, mobilisacion, etc. Total lo tin 5 diferente workshop y pa cada workshop lo tin luga pa 25 persona. Dia 15 di oktober, na Cas di Cultura lo tuma luga e congreso unda lo tin participacion di 7 orador internacional y 4 local. Durante e congreso ta bay papia riba diferente topico manera envehecimento, con pa keda activo, con pa traha cu hende grandi, comunidadnan cu ta biba den harmonia, maneho di stress, etc. Rudy Leysner a agrega cu Club Kibrahacha a haci un investigacion riba e deseonan di hende grandi y den ki actividadnan nan kier participa. E resultadonan di e investigacion aki tambe lo wordo presenta durante e congreso. Envehecimento ta un proceso cu nos tur lo yega na dje. Organisacion Mundial di Salud (OMS) ta defini ‘active ageing’ como un proceso pa optimalisa oportunidad den salud, participacion y siguridad pa mehora calidad di bida den transcurso di un persona su bida. E ta conta pa individual pero tambe pa grupo den poblacion. ‘Active ageing’ ta lag’e persona realisa nan potencial bienestar fisico, social y mental durante bida y pa participa den comunidad, mientras sigura proteccion, siguridad y cuido si mester. Pa siña mas con bo persona por envehece saludabel, ta invita henter e comunidad pa participa den e congreso. Ya caba tin 250 inscripcion cual ta inclui studiantenan di IPA, EPI y clubnan social. Ta cobrando
solamente 50 florin pa adulto y studiantenan cu ta encera participacion den tur dos actividad, esta e workshop y e congreso. Pa profesionalnan lo cobra 90 florin pa ambos actividad. Pa mas informacion por tuma contacto cu Fundacion Movemiento ta Bida pa medio di 594-2546 of bishita nan Facebook Page: Fundacion Movemiento ta Bida.
Fundacion Movemiento ta Bida ta organisa workshop y Congreso riba “Active Ageing”
Prevencion y Movecion ta esencial pa asina por tin un bida saludabel. Segun Rudy Leysner, Presidente di Fundacion Movemiento ta Bida nan ta trahando riba “active ageing” cu ta encera actividad fisico of trabou na cas pa yuda bo curpa ta activo despues di cierto edad.


text:
Pueblo ta vociferando cu e gobierno aki NO ta sirbi!
Cu excepcion di un grupito minimo: ORANJESTAD (AAN) – Si! Esaki ta e sentimento di nos pueblo, cu excepcion di e grupito chikito cu tin...
Hombernan arma a herida bishita na un cas den Scobillostraat marduga
ORANJESTAD(AAN): Diabierna den oranan di madruga prome cu 4or hombernan arma parce a kibra den un Nissan Skyline A-48412. Esaki tabata den Scobillostraat na...
4 suceso cu arma envolvi den menos di 24 ora
Crimen organiza ta lantando cabez atrobe ORANJESTAD (AAN): Sigur ta di spera cu cuerpo di polis lo haya informe relaciona cu atraco cometi pa dos...
Atrobe ta acusa Minister Otmar Oduber di morto di Poentje Castro
Riba muraya na Paradera ORANJESTAD(AAN): Habitantenan den e area di Paradera a laga sa cu nan no ta cu Otmar Oduber mas. Esey ta algun...
Dilanti di e edificio y tur rond a skirbi: “29 April, Paul pro pedofil”
Trahadornan di DAS a haya sorpresa: ORANJESTAD (AAN) – “29 April. Paul pro pedofil” ta e palabranan cu a wordo skirbi cu verf preto padilanti...
Fiesta Rotaria 2016 tabata un exito rotundo
ORANJESTAD (AAN): Diadomingo dia 17 di april 2016 ultimo, Rotary Club di Aruba a tene su di 36 Fiesta Rotaria annual cu tabata un...
Gobierno mester pone mas atencion na enseñanza
Evelyn Wever-Croes: nos hobennan merece mihor ORANJESTAD (AAN): Lider di MEP Evelyn Wever-Croes a expresa su preocupacion creciente pa e falta di atencion di parti...
Hobennan di Into Acting Youth Club activo den comunidad
ORANJESTAD (AAN): Diaranson ultimo e hobennan di e club hubenil di actuacion di Fundacion CineAruba tabata presente na Super Food Plaza pa a recauda...
Hulanda ta hungando e wega di “kat en muis” cu sr. Mike Eman
Karel Maduro di MEP: ORANJESTAD (AAN): Segun Karel Maduro di MEP, Pueblo di Aruba, un biaha mas, ta keda claramente demostra con Hulanda y Prome...


text:
Nos Dios ta maravioso. El’a krea shelu, tera i tur loke tin riba dje.
Mundu kompletu ta di DjE, manera El’ a bisa ku tur kos ta bon.
Pues, nos no ta duda den Su kreashon. Su kreashon ta magnífiko i sensashonal.
Ki bunita ta ku nos por apresiá Su kreashon, nos tambe ta parti di Su kreashonnan.
Pa kaba di diskribí Su obranan maravio so, riba un 15 di yüli 2006 El’a bendishoná nos ku un prestigioso radio, ku nos ta sumamente kontentu kuné.
Nos tabata tin e previlegio di por a koroné ku un nòmber …ku sin duda nos a yamé…….” Gospel Star Radio”.
Un radio kaminda alabansa, adorashon i gradismentu ta na promé luga.
Un radio kaminda pa medio di Dios Su milagernan ta keda marka historia i pa medio di testimonionan, edifiká fe di otronan.
Un radio ku ta lagabo sinti ku bo ta un pèrla presioso.
Bo bendishon Señor ta riba nos tur dia pasobra Bo presensia ta manifestá den nos pa medio di Bo radio, esun outéntiko….. aleluya…..Tur honor i Gloria na Bo Señor.
Gospelstarradio


text:
Foro Polítiko Ban Papia Riba Turismo
WILLEMSTAD- 1 di sèptèmber 2016 – Ofisina di Turismo di Kòrsou (CTB) huntu ku Curaçao Hospitality and Tourism Association (CHATA) ta organisá un foro polítiko ku ta hiba di tema ‘Ban Papia Riba Turismo’. Turismo ta un di e pilarnan mas importante den desaroyo ekonómiko p’esei un foro dirigí riba tópikonan relashoná ku turismo. E foro ta tuma lugá dia 8 di sèptèmber próksimo di 7:30 PM pa 10:30 PM na Santa Barbara Beach & Golf Resort Curaçao. Te na e momentunan aki un total di 9 partido polítiko a konfirmá nan partisipashon na e foro.
Meta di e foro polítiko ta pa e partidonan ku ta partisipá den e elekshon benidero dia 30 di sèptèmberpresentá na esnan presente den sala kon nan ta mira desaroyo di e industria di turismo pa e próksimo 4 aña i di kua forma nan lo kier aportá i sostené e industria aki. Tur partido ku a konfirmá nan partisipashon a risibí tambe e Master Plan di Turismo kual ta duna e direkshon deliñá pa e sektor te ku aña 2020. Durante di e foro kada representante di e partidonan polítiko, lo haña 5 minüt pa primeramente presentá nan ideanan i pensamentunan relashoná ku desaroyo di turismo. Despues lo pasa pa e parti di preguntanan fórmula dor di CTB i CHATA i tambe tin oportunidat pa esnan den sala hasi pregunta na e polítikonan presente. E foro lo ta na papiamentu i lo tin tradukshon na ingles disponibel.
Pa partisipá na e foro polítiko ‘Ban Papia Riba Turismo’ por registrá grátis mandando un mail na [email protected] indikando nòmber di e personanan ku lo tei presente. Por inskribí te ku dia 6 di sèptèmber 2016.


text:
Kòrsou presente na Vakantiebeurs 2016
WILLEMSTAD- 19 di yanüari 2016 – Vakantiebeurs 2016 kual a tuma lugá na Jaarbeurs na Utrecht, Hulanda e aña aki a hala un kantidat di 121.000 bishitante kompará ku 117.000 na aña pasa. E bishitantenan aki a laga nan mes keda inspirá ku ideanan pa nan próksimo vakashon. Hopi ta esnan ku a bishitá e stènt di Kòrsou. Vakantiebeurs 2016 a tuma lugá di 13 pa 17 di yanüari 2016.
Riba e dia dediká na e delaster desaroyonan i oportunidatnan nobo den e mundu di biahe tabata mas drùk ku añanan anterior ku un total di 16.000 bishitante. Mesun dia a tuma lugá un enkuentro ameno pa media i relashonnan di CTB na e stènt di Kòrsou. Sr. Hugo Clarinda (CTB) i sr. Edward Suares (CTB) tambe tabata presente.
E stènt di Kòrsou tabata bon ekipá ku informashon tokante di nos pais. Huntu ku CTB tabata presente e siguiente partnernan for di sektor privá: CHATA, Scuba Lodge, Amalia Boutique Hotel & Vacation Apartments, Dolphin Academy, Lions Dive & Beach Resort, Livingstone Jan Thiel Resort, Santa Barbara Beach & Golf Resort, Avila Beach Hotel, Kontiki Beach Resort, Hilton Curaçao, Sunscape Curaçao, Papagayo Beach Hotel, Acoya Curaçao, Boutique Hotel ’t Klooster i Dolphin Suites. Tambe agensianan di biahe independiente manera Travel Counsellors i Holland International Reisbureau @ Home tabat’ei presente pa asina bende biahe pa Kòrsou ku e bishitantenan di e stènt.
Huntu ku e partnernan den sektor priva a rifa tambe un biahe pa Kòrsou ku estadia na un di e hotèlnan ku tabata presente na Vakantiebeurs. Pa partisipá na e rifa esnan presente mester a hinka nan man den un akuario grandi i rei kuantu e temperatura di e awa tabata. E temperatura di e awa aki tabata kasi igual na esun di e awanan rondó di Kòrsou.
E aña aki tambe Kòrsou a partisipá na e ruta kulinario. Hopi ta esnan ku a para den rei pa asina purba nos dushi Keshi Yená.


text:
Van der Horst, Jardim i Koalishon ta pusha mas medida den Forti 23 di sèptèmber último pa 2016
4400 ambtenaar ta yega na burt no tin indexering, 0% indexering riba vakantiegeld, pensioenpremie i ta kita LOONTREDE PA 2016
E koalishon aktual ta sigui pasa medidanan kreando manera na añanan 2000/2001 un desaparishon kompleto di e forsa di kompra den nos ekonomia.
Awor abase di proposishon di Minister van der Horst (Partido Pais), fecha 8 di oktober 2014, finalmente djarason ultimo den Konseho di Minister, koalishon aktual huntu ku Minister di Finansas i sobra ministernan di PS/PAIS/PNP i Glenn Sulvaran a pasa un stuk “Buiten Agenda” pura pura i asina elemina LOONTREDE PA 2016.
Tur dokumento den man ya di Frakshon di MFK ta duna nos di kompronde ku for di 8 di Oktober 2014 sindikatonan di trahado lo a yega na akuerdo pa tur e medidanan menshona ariba drenta pronto na vigor. Kosnehonan di Raad van Advies i otro departamentunan tambe ta kla i Koalishon a aproba e proyekto di lei pa eliminashon di Loontrede 2016 komo un di e promé medidanan pa pronto den Parlamento wordu pasa.
No ta berdat ku Jardim a logra niun balansa finansiero positivo durante medidanan tuma na 2013 i 2014 te ahinda kaha di gobièrno no ta klop i medidanan deskabeya tuma den pasado no a duna e resultado ku Gabinete Asjes/Whiteman di ku nan a logra.
Asina tambe e Taska Force lanta dor di Jardim i e Koalishon aktual a haña ordu pa eksplora mas medida pa asina sen por drenta den kaha di gobièrno mirando ku kresementu di nos EKONOMIA en todo kaso no a trese e sen den kaha.
Medida i mas medida na kaminda ya ku e 4 promé ministernan di e ultimo 3 añanan i e koalishon di PS/PAIS/PNP i Glenn Sulvaran su Plan di Gobernashon a frakasa i no a krese nos ekonomia. Uniko akshon ku a predomina den e ultimo 3 añanan ta kambio di ministernan konstantemente i tur kos ta indika ku esaki lo sigui tuma luga bou di e koalishon aktual.
(Fiscal Cliff: a situation in which a particular set of financial factors causes or threatens sudden and severe economic decline.)
Gerrit F. Schotte
Lider Frakshon di MFK


text:
Willemstad - Djaluna 7 ougústús 2017 sentral di polis a haña notifikashon ku tin un tiramentu na Jamaicaweg na altura di un edifisio ku no ta den uzo i ku tin diferente herido.
Na yegada di e promé patruya polisial nan a topa ku un kantidat di persona drumí abou na e sitio indiká i den bisendario.
Tiroteo ku saldo di kuater(4) morto i seis(6) herido.
Willemstad - Djaluna 7 ougústús 2017 sentral di polis a haña notifikashon ku tin un tiramentu na Jamaicaweg na altura di un edifisio ku no ta den uzo i ku tin diferente herido.


text:
Abuso Sexual awe den corant Diario, Casualidad of Intencionalidad.
Riba pagina 36 ta sali un pagina di Comprondiendo Bida cu e tema ‘Stop abuso sexual ta cuminsa cu educacion y informacion’. Riba pagina 54 ta sali un otro articulo ‘Papa Francisco ta pidi pordon pa danjo causa dor pastornan cu a abusa di mucha’.
Papa Francisco a expresa como prome Papa den historia un opinion hopi fuerte contra abusonan sexual den iglesia catolico cu a persigui iglesia Catolico pa mas di 2 decada.
Di parti di Comprondiendo Bida nos ta satisfecho cu porfin un Papa a duna un ‘NO’ fuerte na loke pa asina tanto anja a worde poni bou tapijt den iglesia Catolico y tambe otro iglesianan. Papa Francisco a bisa cu ‘mucha no ta cos di hunga’ y cu lo bin cu sancionnan fuerte.
Pronto nos lo bin cu un articulo cu mas detaje riba e declaracion di Papa Francisco. Tambe nos ta spera cu Papa Francisco lo por inspira tambe gobernantenan dim undo pa paga mas atencion na e inhusticia grandi contra mucha aki.


text:
Buki - CD - DVD...
Si bo tin mester di buki pa haya of duna les di musica, AVAWS por yudabo.
AVAWS ta dealer oficial di e siguiente bukinan. Si tin buki di musica cu bo ta buscando cu no ta riba display riba e site aki, bo por manda email via e site aki mes pa wak si nos por bestel e buki cu bo ta buscando.
Avaws tin buki pa les di:
Piano[v] - Guitara[v] - Violin[v]
Drums[v] - Bass[v] - Trumpet[v]
Saxophone[v] - Dwarsfluit[v] - Blokfluit[v]
AVAWS tin den stock tambe buki pa les di theoria di musica:
Scales - Chords - Sight Reading (drills)
Ear Training - Rhythm - Solfeo
Arreglo - Harmonía
Computer Software...
AVAWS ta ofrece tambe computer software cu ta programa interactivo pa siña theoria di musica...


text:
Un persona hopi conoci den pueblo di Paradera sra. Menita Oduber-Yarzagaray, awe 24 di april ta celebra su 89 cumpleaños. Juffr. Menita durante mas di 50 aña a para dilanti klas na varios scol catolico y mayoria aña el a pasa trahando na scolnan na Paradera.
Un cantidad grandi di hobennan a ser guia den nan desaroyo pa Juff. Menita y por bisa cu den algun caso el a educa yuinan di famia te den tres generacion, pues e tabatin e mayor, e yiu, nieto of nieta den klas!
Ademas di a duna un aporte enorme na educacion sra. Menita Oduber a dedica hopi tempo na trabaonan social y caritativo. E ta un di e prome leidsternan den padvinderij durante hopi aña. Varios di su alumnonan a yega na ocupa posicionnan halto den nos comunidad.
Nos ta pidi Tata Creador pa bendiona sra. Menita Oduber cu hopi salud, felicidad y prosperidad pa hopi aña mas hunto cu su sernan keri. Un pabien grandi na sra. Menita Oduber, su yuinan, nietonan y tur famia. Hiep Hiep Hoeraaa!


text:
Parlamentario Andin Bikker a trece padilanti cu Presidente di Parlamento, drs. Mervin Wyatt-Ras ta organisa reunionnan lief so, esta ta trata topiconan lief. Presidente di Parlamento ta desmenti esaki pasobra den Parlamento nan t’ey pa sirbi pueblo, pa pone reunionnan cu ta keda pidi of via leynan cu mester keda pasa.
Tambe Andin Bikker a referi na e ley di “warenverordering”, cu ta un iniciativa di Parlamentario Marlon Sneek. A pone esaki riba agenda y Parlamentario Bikker no kier a sostene esaki.
Parlamentario Bikker no kier sostene e ley aki pasobra e no a presenta na e reunion.
E ley aki tabata over di etiketa (label) e productonan y esaki tabata un flauw excuus pa no presenta na e reunion. Parlamento mester ta mas serio, di cual un Parlamentario mester ta un persona serio. Ora cu e ta trece padilanti su critica y ta cumpli cu otro cosnan.
E critica di Andin Bikker lo a keda tuma mas serio si el a presenta na e reunion y Presidente di Parlamento lo bisa pa nan bay papia.
Pero e ta keda sin presenta na e reunion, tira esey den prensa y keda sin presenta. Esey tabata e forma pero no solamente Andin Bikker, pero oposicion completo no tabata presente na e reunion. Ta den campaña pero den e ultimo tempo oposicion no ta acudi na e reunionnan.
“Esey no ta e forma corecto di duna enfoke of di duna forma na bo trabou Parlamentario”, el a duna di conoce.
Parlamentario mester ta na Parlamento p’asina e por vota riba un ley, critica e ley pa duna su opinion. Pero den e ultimo tempo por mira ta cu den prensa so por mira kico nan ta pensa.
Esaki ta un forma cu mester cambia, pasobra hendenan con nan por ta den Gobierno.
Den prensa nan ta bay duna nan pensamento of nan ta bay traha of con. P’esey pueblo mester por mira esaki, pasobra mester t’ey den Parlamento p’asina defende pueblo y no pafo.
Presidente di Parlamento a bin ta señalando esaki, pero e ta spera tambe contribucion positivo di e Parlamentarionan. Ainda tin un par di dia prome cu eleccion y despues di eleccion te ora cu un Gobierno keda forma, trabounan di Parlamentario ta sigui. Esaki ta un manera hopi mahos di demostra pueblo con na pecho bo tin bo pueblo.


text:
Sero Largoweg – Diasabra mainta den careda di 6:30 polis di San Nicolas ta wordo manda Sero Largoweg 13, caminda un habitante lo a haya un persona ariba vloer y e tawata sangra.
Na yegada di patruya y tambe ambulance, nan ta bin constata cu e persona herida cu ta un homber, lo tin dos perforación di bala y cu e no ta duna señal di bida.
E momento ey a notifica tur instancianan concerni.
Vocero di polis Sr Lito Laclé a duna e siguiente relato na prensa.
“06.29 melding a drenta via Centrale Post cu na un adres Sero Largoweg un persona masculino a wordo encontra cu no ta duna senjal di bida. Ora cu patrouille a jega na e sitio a bin constata cu e tin perforashonan di bala. Na es momento aki patrouille San Nicolas, BFTO y recherche San Nicolas y demas autoridadnan ta na e sitio. Ainda nos no a identifica e persona. Kwalkier informashon cu por tin jama 100 of nos tiplijn 11141”.


text:
Dia 13 di september 2012, Parlamento di Aruba a ricibi un carta di Aruba Birthlife Conservation cu e peticion pa Gobierno proteha 16 area di nos naturalesa y declaranan como area protehi.
Den e 16 areanan tin Spaans Lagoen cu ta un area protehi segun tratado pa RAMSAR Convencion.
E tratado aki a bin na vigor pasobra plasnan manera Spaans Lagoen tin diferente funcion manera abastece awa y ta un lugar special pa nos flora y fauna, especialmente pa e parhanan cu ta biba eynan. Desde december 1975 e tratado ta na vigor pero Aruba no por a ractifik’e como cu e area mester a wordo midi p’asina por marca e teritorio, Donny Rasmijn ta splica.
Fraccion di AVP a presenta un mocion den Parlamento dia 6 di februari 2013 unda cu ta urgi Gobierno pa declara Spaans Lagoen como un area protehi y pa laga Parke Nacional Arikok, por medio di un landsbesluit, encarga cu e maneho. E mocion aki a wordo aproba unanimamente! Dia 9 di maart 2017 e landsbesluit a keda cla y a wordo publica p’asina cumpli cu e tratado internacional, cumpli cu un parti di e deseo di Aruba Birthlife Conservation y Parlamento di Aruba.
“Como miembro di Parlamento cu a presenta e mocion mi por bisa cu ela tarda hopi, door cu mester a midi e tereno, pero si mi ta hopi contento y orguyoso di por a cumpli cu e proteccion di e flora y fauna di nos dushi pais Aruba”, Rasmijn ta expresa.
E otro 15 areanan tambe ta den preparacion pa wordo declara como area protehi en espera di e midimento di e terenonan.
Tambe nos por a wak cu parti di e mangrovenan den Spaans Lagoen a wordo sacrifica p’asina por a construi e brug nobo pa Green Coredor.
E tempo ey Fraccion di AVP atrobe a actua y a pidi Gobierno pa compensa e mangelnan cu a wordo sacrifica dor di planta, cu por lo menos, e mesun cantidad di mangel cu a wordo sacrifica den un otra area pa asina demostra e sentido di responsabilidad pa sostene nos dushi pais.
Cu e deseo aki tambe Gobierno a cumpli e siman cu a pasa aki unda nos por a wak con e contratista ta bezig ta prepara areanan grandi pa plantacion di mangrove pa asina recompensa locual cu a wordo sacrifica pa e brug nobo.
Parlamentario Rasmijn tin su enfoke riba sostenibilidad di Famia, Hubentud, Medio Ambiente y Naturalesa. “Declarando Spaans Lagoen como un area protehi ta un stap grandi den direccion di sostenibilidad di nos naturalesa!”, Donny ta termina.


text:
Mi por hasi deklarashon di belasting online?
Bo ta risibí un invitashon pa hasi deklarashon. Seguidamente bo mes por traha un account na kas. Kon pa hasi esaki, bo ta lesa akibou na e pregunta “Kon mi ta habri un account?”.
Den kaso ku bo no a risibí un invitashon, kiko mi tin ku hasi?
Den kaso ku bo no a haña un invitashon di B/CN i bo ke hasi deklarashon di bo IB online, nos ta supliká bo pa tuma kontakto ku B/CN.
Kon mi ta habri un account?
Den kaso ku bo a risibí un invitashon i ku bo tin un cribnummer, un sédula i un emailadres, e ora ei bo por habri un account. Bo por habri un account di e siguiente manera:
1. Bai na e startpágina di IB Online Aangifte
2. Klek riba e lenk “Maak deze dan eerst aan”.
3. Bo ta yena bo datonan (kòrda riba nòmber di usuario; emailadres bálido; nòmber ku fam i bo password). Konfirmá bo registrashon dor di klek riba OK.
4. Bo ta risibí un mensahe via e-mail tokante bo aplikashon, esaki ta kontené bo kódigo pa aktivá i instrukshon kon bo ta aktivá bo account.
5. Dor di klek riba e lenk den e mensahe i sigui e instrukshonnan bo por aktivá bo account.
6. Bo ta yena bo nòmber di usuario, emailadres i bo kódigo di aktivá. Konfirmá bo registrashon dor di klek riba OK.
7. Bo account ta aktivá. Bo ta risibí un mensahe via e-mail ku e anunsio ku bo por drenta e programa i pidi pa akseso na deklarashon di impuesto di entrada.
Mi no tin scanner. Kon mi por agregá un dokumentu na e deklarashon?
Den kaso ku bo no tin un scanner ta posibel pa saka un pòrtrèt di e dokumentu ku mester pone aserka ku telefòn i manda e pòrtrèt pa bo mes via e-mail i manda esaki pa e IB programa online.
Dikon mi mester pone dokumentu athuntu?
B/CN lo mester por verifiká e informashon na kual ta referí, pa e motibu akí nos ta pidi pa pone dokumentu athuntu.
Den kua idioma mi por hasi deklarashon?
Den e fase akí por hasi deklarashon di IB online na hulandes i na ingles.
Mi kódigo di aktivá a kaduká. Kiko mi mester hasi?
Den kaso ku bo kódigo di aktivá a kaduká bo mester apliká pa un kódigo nobo. Pa apliká pa un kódigo nobo bo ta hasi esaki na e siguiente manera:
1. Bai na e startpágina i klek riba e lenk “Vraag dan een nieuwe activeringscode aan”.
2. Yena akí bo nòmber di usuario, emailadres i e CAPTCHA. Konfirmá bo registrashon pa medio di klek riba OK.
3. Bo ta risibí un mensahe via di e-mail tokante bo aplikashon, akiden bo ta haña bo kódigo di aktivá nobo i instrukshon kon pa aktivá bo account. E kódigo di aktivá akí ta bálido pa 1 dia.
Kiko ta un CAPTCHA?
CAPTCHA ta un "completely automated public turing test to tell computers and humans apart". (tèst Turing públiko kompletamente outomatisá pa distinguí hende for di kòmpiuter) Ku esaki B/CN por distinguí si ta trata di ser humano òf di asina yamá robòt. E CAPTCHA-tèst ku ta mas usá ta esun kaminda bo haña un seri arbitrario di (mayoria di biaha) lèter deformá i/òf sifra, ku bo mester taip di nobo.
Dikon mi mester yena mi emailadres?Bo emailadres ta di importansia ora di traha bo account di usuario i demas komunikashon entre abo i B/CN. Durante e prosedura di entrada bo lo risibí mas instrukshon i informashon riba bo emailadres. Pa e motibu akí bo tin ku duna un emailadres ku ta bálido i aktivo.
Kon largu ta dura promé ku a aprobá mi aplikashon pa akseso pa deklarashon online?
Bo lo risibí denter di máksimo 3 dia di trabou un mensahe via e-mail ku evaluashon di bo aplikashon.
Dikon mi mester apliká pa akseso pa hasi deklarashon online?
B/CN ta haña e siguridat di bo datonan importante, ta p’esei e prosedura akí ta trahá asina aki.
Kon mi por imprimí mi deklarashon online?
Den e aplikashon di deklarashon online di IB bo por klek riba e lenk “Afdrukken” i kontinuá ku e pasonan di e proseso. Bo por warda bo deklarashon tambe den format di pdf i imprimí esaki despues. Bo deklarashon ta imprimí komo un dokumentu di pdf. Den kaso ku e dokumentu no ta habri outomátikamente, kontrolá e ora ei si bo browser ta mèldu ku tin blokeo di un pop-up. Den e kaso akí skohe pa permití pop-up di e página akí.
Mi por warda mi deklarashon online den mi kòmpiuter?
Ta posibel pa warda bo deklarashon online den bo kòmpiuter. Klek riba lenk “Afdrukken” i promé ku bo por imprimí e deklarashon, bo por download esaki den bo kòmpiuter i warda esaki.
Mi no tin sierto entrada òf gastu. Kiko mi mester yena?
Bo por laga e espasionan ei bashí.
Kiko ta nifiká '*' despues di un pregunta?
'*'ta nifiká un espasio obligatorio. Na e espasionan akí bo ta obligá di yena informashon òf di duna un dokumentu athuntu.
Kiko ta sosedé den kaso ku mi ta stòp durante e proseso?
Bo no tin mester di finalisá e deklarashon den un biaha. Den kaso ku bo sera e seshon, bo por kontinuá despues kaminda bo a keda den e proseso.
Kon mi ta entregá e deklarashon online?
Entrega di e deklarashon online ta bai digitalmente pa B/CN. Ora bo ta kla ku yenamentu di tur espasio bo mester firma e deklarashon online digitalmente i manda esaki. Kon pa firma digitalmente bo ta lesa akibou.
Kon mi ta firma mi deklarashon?
Despues ku bo a kaba yena bo deklarashon i tur espasio ta konfirmá, bo ta haña oportunidat di firma e deklarashon. Bo ta firma dor di klek riba e boton “Aangifte ondertekenen en verzenden”. Ku esaki bo ta deklará ku bo yena bo deklarashon online kompletu y korekto i bo ta entregá e deklarashon online. Bo account ta fungi komo firma digital ora di manda e deklarashon online.
Mi por hasi deklarashon pa mi partner tambe?
Si, den kaso ku bo a haña invitashon huntu pa hasi deklarashon bo por yena e datonan di bo partner tambe.
Mi por hasi deklarashon online pa un otro persona tambe?
Esaki ta un prueba ainda i por lo pronto e opshon akí no ta posibel. Bo por hasi deklarashon solamente pa bo mes account.
Mi por agregá tur e dokumentunan athuntu di un solo biaha?
Nò, tin espasio obligatorio unda kada biaha mester agregá e dokumentunan athuntu. Na final di e deklarashon online, ainda bo tin e posibilidat di agregá e dokumentunan ku falta.
Mi por a haña un bista kuantu belasting mi tin ku paga òf kuantu mi ta haña bèk?
Den e fase akí esaki no ta posibel ainda. Esaki ta un prueba. Den futuro esaki kisas sigur lo ta posibel.
Mi a manda mi deklarashon online. Kiko ta bai pasa awor?
E status di bo deklarashon online a kambia pa “Ingediend”. Bo ta haña un komprobante di entrega via e-mail ku ta menshoná “Uw aangifte is ingediend”. Bo deklarashon online ta den nos sistema pa bai prosesá. Den e portal online bo por wak bo deklarashon i/òf imprimí esaki pa bo atministrashon.
Mi ke agregá un dokumentu ku no a pidi den e deklarashon online. Kon mi por hasi esaki?
Si bo ke agregá un dokumentu athuntu ku no ta kuadra ku un di e partinan di e deklarashon, bo por agregá e dokumentu ainda bou di 'Bijlagen'. Bo ta hasi esaki dor di klek riba “Overig document toevoegen”.
Ki sorto di dokumentu athuntu mi por agregá?
Bo por agregá fail den format di pdf, doc, docx, jpg, jpeg, png i bmp komo dokumentu athuntu (por máksimo 5mb pa dokumentu i 70 dokumentu pa deklarashon online). Esaki por direktamente den e rúbrika konserní. Pero nos por supliká bo ainda pa manda e dokumentunan pa nos.
Mi a agregá un dokumentu robes. Kon mi por kambia esaki?
Bo a agregá e dokumentu robes? E ora ei bai bèk na e parti di e deklarashon pa remplasá e fail òf pa kita esaki. E promé dokumentu ku bo a agregá di un pregunta ta obligatorio. Bo lo por remplasá esaki outomátikamente ora ku bo agregá e dokumentu korekto. Den kaso ku bo a agregá un di dos òf mas dokumentu bo tin e opshon pa kita esakinan. Esaki por pa medio di e menú na man robes di e pantaya.
Mi a hasi un fout den mi deklarashon. Kiko hasi awor?
Den kaso ku bo no a entregá bo deklarashon digitalmente, bo por bai bèk na e espasio konserní i koregí e fout. Den kaso ku bo a manda e deklarashon kaba bo mester koregí e fout pa medio di deklarashon riba papel. Kambio di e deklarashon online akí ta solamente posibel pa medio di entregá un deklarashon di papel koregí.
Mi a haña un mensahe via e-mail di B/CN, pero mi no a manda ningun aplikashon. Kiko mi mester hasi?
Nos ta konsehá bo pa tuma kontakto ku B/CN.
Mi a haña un kódigo di aktivá via e-mail. Mi tin ku taip esaki kompletamente di nobo?
Bo no tin nodi di taip esaki di nobo. Bo por kopia e kódigo for di e mensahe di e-mail i plak esaki na e pregunta den e portal online.
Mi datonan ku mi manda ta sigur?
B/CN ta konsiderá e siguridat di bo datonan komo algu serio i ta hasi su máksimo pa sigurá bo datonan bon.
Mi a habri un account pero ainda mi no por hasi deklarashon online. Kiko mester hasi awor?
Pa por hasi deklarashon di IB online, bo mester apliká pa akseso na e portal promé. Pa apliká pa e portal bo ta hasi lo siguiente. Bai na e pantaya di entrada.
• yena aki bo nòmber di usuario i bo password;
• klek e ora ei riba “Inloggen”. Awor bo por apliká pa akseso na hasi deklarashon online. Yena aki e siguiente datonan:
• bo cribnummer;
• bo number di sédula;
• bo fecha di nasementu;
• por último agregá un kopia di bo sédula. Konfirmá bo registrashon dor di klek riba “OK”. B/CN lo evaluá bo aplikashon. Bo lo risibí denter di máksimo 3 dia di trabou un mensahe via e-mail ku un reakshon riba bo aplikashon.
Mi no ta logra drenta den e portal. Kiko mester hasi awor?
Kontrolá si bo password i nòmber di usuario ta kuadra. Den kaso ku bo a lubidá bo password klek riba e lenk “Wachtwoord vergeten”. Yena e ora ei bo nòmber di usuario i emailadres. Konfirmá bo registrashon dor di klek riba “OK”. Bo ta risibí un mensahe via e-mail ku anunsio ku bo a pidi un password nobo pa e portal online di B/CN. Bo mester hasi uso di e password i di e nòmber di usuario akí ku e kódigo di aktivá. E kódigo di aktivá akí ta bálido solamente pa 1 dia. Na momentu ku esaki kaduká, bo mester apliká pa un kódigo di aktivá nobo pa aktivá e password akí i bo account.
Hasimentu di deklarashon online ta sigur?
A tuma medida di seguridat pa sòru ku e funshonalidat ta bon sigurá. E akseso ta sigurá i ta garantisá e konfidensialidat di bo datonan. E páginanan di wèp di e portal ta konsistí di e protokòl HTTPS. Esaki ta para pa HyperText Transfer Protocol Secure i bo ta rekonosé esaki na e promé lèternan di e direkshon di wèp. E datonan ku bo ta manda di e manera akí ta bai den forma kambiá i bruá ku otro hende no por mira e datonan akí. No opstante, ta konsehá semper pa usa medidanan di siguridat adishonal. Bo por sigurá bo propio kòmpiuter dor di instalá programa di firewall, virus scanner i anti-spyware. B/CN no por asistí den esaki.
Kua ta e rekisitonan pa e sistema di kòmpiuter i browsers ku ta sostené e funshonamentu di mi kòmpiuter?
E portal online ta aksesibel ku sistema di manehá kòmpiuter Windows XP, Vista, Windows 7 òf 8 òf e sistema di manehá kòmpiuter Apple Macintosh OS X i for di 10.6.
Bo pantaya mester disponé por mínimo di un resolushon di pantaya di 1024 x 768 pixel i 256 koló.
Komo browser (programa di subi internèt) por hasi uso di Internet Explorer 8 i mas haltu, Mozilla Firefox 20 i mas haltu, Google Chrome.
Riba un kòmpiuter di Apple esaki ta Safari 5 i mas haltu, Mozilla Firefox 20 i mas haltu, Google Chrome.
o tin ainda Internet Explorer 6 òf 7? E vershonnan akí a bira bieu i Microsoft no ta adaptá nan mas ku teknologianan moderno.
Pues no usa esakinan. Pa uso di un browser sigur ku ta duna sosten optimal nos ta konsehá pa hasi uso di e dos vershonnan mas resien di Internet Explorer, Mozilla Firefox, Safari òf Google Chrome.
E konfigurashon di bo browser mester ta pone riba 100%. E funshon di zoom in i out no ta funshoná kompletamente ainda.
Unda mi mester bai pa mas informashon?
E empleadonan di B/CN ta asistí bo gustosamente den e proseso di hasi deklarashon di IB online. Pa esaki bo por tuma kontakto ku e empleadonan di resepshon di B/CN.
Mi por kambia mi emailadres?
No, na e momentu nan aki abo mes lo no por kambia bo emailadres. Tuma kontakto ku B/CN. E empleadonan di B/CN lo yuda bo.


text:
“Nos por a scucha Minister Presidente papia cu a habitantenan di Parkietenbos, primintiendo nan cu e lo cera e dump. Pero, manera a bira un custumber caba, Minister Presidente ta hunga un wega di contradeci su mes pasobra ora cu e papia cu e trahadornan di Serlimar, e ta bisa cu e no lo bay cera dump”, segun Parlamentario Chris Romero.
“Apesar di tin dos Minister di medio ambiente y un Minister Presidente cu a papia asina hopi riba medio ambiente pero a haci asina poco, cu e resultado cu e habitantenan di Parkietenbos ta fada, y ya no ta kere mas den e promesanan di Gobierno.
E molester cu e vecindario aki tin pa añas caba cu huma, musca y e trucknan, ta inimaginabel.
Solamente pensa si abo lo tin un dump den bo bario, con lo bo sintibo si bo ta bibando un situacion asina”, Parlamentario Romeor ta splica.
“Teniendo na cuenta e situacion precario cu e habitantenan di Parkietenbos ta biba, awe mi bin cu un plan structura di kico MEP lo haci pa mehora e problema, aki unabes den nos drenta Gobierno.
E prioridad number uno lo ta pa paga e candela definitivamente, manera MEP a haci caba antes. E biaha aki lo instala tubonan necesario pa saca e gas cu tin den e cero y flair esaki na un manera mas responsabel.
Lo inverti y educa pa separa desperdicionan for di otro. Nos mester cuminsa reduci, recicla of reusa gran parti di e desperdicio p’asina tin menos sushi bayendo direccion di dump.
Y si e miho opcion ta pa inverti den e planta eynan pa por reduci e sushi cu ya caba ta riba dump, nos lo haci esaki tambe”, e Parlamentario ta sigura.
“E vision di MEP ta pa Aruba bira un “zero waste community” y si ta necesario pa nos tin un landfill moderno, e mester cumpli cu tur exigencianan internacional.
Un cos si, nos ta sigur, cu mester sanea ful e area aki. E impacto ambiental y contaminacion cu tin awor, ta algo cu nos no por permiti mas ariba nos isla”, Parlamentario Chris Romero ta termina.


text:
– Varios pais entre nan Mexico, Colombia, Panama, Argentina, Costa Rica, Peru y Merca a anuncia cu nan no lo reconoce y cu nan ta considera ilegitimo e resultado di e votacion pa un Asamblea Constituyente na Venezuela.
– Informenan extra oficial: Maduro lo a perde mas di 3 miyon di voto, reduci na 2 miyon y mey cu a vota diadomingo, un abstencion rond di 85%, segun oposicion.
– Oposicion a convoca marchanan awe dialuna (dia cu e Asamblea Constituyente lo wordo instala) y diaranzon como protesta contra e proceso fraudulento.
UPDATE:
Segun datonan di e Conseho Nacional Electoral di Venezuela, den un conferencia di prensa prome cu mey anochi, a anuncia cu mas di 8 miyon venezolano: 8.089.320 (41.53%) lo a vota pro e Asamblea Nacional Constituyente.
Nicolas Maduro a pronuncia su mes y a yama esaki un victoria. Mientras tanto, e reaccionnan a cuminza resona tur caminda, principalmente for di e oposicion, kendenan lo sigui den nan accion cu nan a convoca pa dialuna.


text:
Pa: Victor (Toko) Winklaar
Ayera mainta Parlamento a trata un reunion yama pa fraccion di MEP y fraccion di PDR riba e desaroyonan relaciona cu Minister Paul Croes, pero cu a converti su mes, manera tabata di spera, den un reunion sin sentido y perdemento di tempo formal di tanto Parlamento, como di parti di Gobierno.
Loke mas a resalta den e reunion aki, ta cu politicamente tin un diferencia grandi n’e momentonan aki, entre e partido den Gobierno, esta AVP y su otro rivalnan politico cu ta tratando na uza e tipo di reunionnan aki, pa trata di saca probecho politico.
Sinembargo disertacionnan cu a wordo presenta tabata sin contenido, tabata sin nificacion y sin balor algun pa loke t’e caso di Minister Paul Croes, y pa gran parti e atakenan contra miembronan di fraccion mayoritario, contra di principalmente e Presidente di Parlamento, Mervin Wyatt Croes, kende a para fuerte contra di un avalancha di insultonan serio, den cual Xiomara Ruiz Maduro a resalta totalmente.
E reunion manera tabata di spera no por a trece ningun claridad den e desaroyonan relaciona cu Minister Paul Croes, pero si a ser converti den un tipo di atake politico caminda ya for di momento cu e prome orador, Evelyn Wever Croes a inicia cu su disertacion, ya caba tur hende tabata sa den ki direccion e reunion lo continua.
E insulto principal cu e lider di oposicion a dirigi den direccion di Minister Presidente Mike Eman ta ora cu e lider di MEP a cataloga Premier pa un “shouro” mustrando un arogancia increibel pa un rival cu sigur politicamente ta mas grandi y mas popular cu su persona.
Durante di e reunion e expresionnan di Evelyn a bira mas serio y mas pisa e.o. papiando di falta di hombresa, falta di curashi, hungando un wega politico den e reunion aki, cu simplemente no por produci ningun bentaha politico p’e pensamento aki di e lider di fraccion di MEP.
Hopi expresion politico cu a tuma lugar, hasta tabata masha comico, tabatin falta di seriedad y mas cu tur cos, a confirma cu algun miembro di Parlamento no ta serio den nan trabou.
E.o. tin cu menciona cu e miembro independiente, Marisol Lopez Tromp, dado momento durante di su disertacion a mustra entre otro cu ta for di ‘un aña’ pasa lo a solicita un reunion na Presidente di Parlamento y cu no a wordo otorga.
Aki e miembro independiente a lubida por completo cu si su persona ta menciona e periodo di un aña pasa, ta Marisol mes tabata Presidente di Parlamento durante di e periodo aki cu su persona a menciona cu e lo a pidi un reunion.
Diferente otro argumento cu a bin dilanti di parti di miembronan di oposicion, tabata basa mas tanto riba un tipo di propaganda politico cu den un reunion manera esun di ayera mainta, simplemente no tabata na su lugar.
Mientras cu mayoria di miembronan di oposicion tabata insisti cu nan no kier mete cu investigacion di e caso aki, cu e trabou di Ministerio Publico, ta mas cu claro e ora cu tur loke a resta pa haci ta weganan politico dirigi contra di Minister di Husticia, mr. drs. Arthur Dowers y principalmente Minister Presidente Mike Eman.
A trata di tur forma pa plak un decision incorecto na un supuesto decision di Conseho di Minister riba e decision pa Minister Paul Croes bira inactivo y asina habri caminda pa Ministerio Publico haci su trabou sin ningun tipo of indicacion di metemento den e proceso aki.
Insultonan tabata skeiro ayera den Parlamento y practicamente por conclui cu e duda cu a existi for di momento cu a haci un peticion p’e reunion aki riba e meta tras di esaki, a wordo confirma caminda 90% di e discusionnan tabata riba asuntonan politico.
Sinembargo loke sin duda por wordo conclui despues di e prome dia di reunion aki, ta un hecho concreto y sigur, esta cu e diferencia politico, e distancia politico entre e partido den Gobierno na e momentonan aki, esta AVP y e otro fraccionnan politico manera MEP y PDR pa loke a keda di esaki, ta mas grandi cu nunca.
No tin duda den esey ya cu e forma di algun miembro di oposicion a hiba nan disertacion, tabata muestra bon cla cu nan falta di contenido politico pa asumi responsabilidad di un pais cu ta pasando den un desaroyo asina grandi manera t’e caso den ultimo 8 aña.
Na ningun momento por a mira un solo argumento riba un vision diferente, riba un mentalidad politico superior na loke t’e caso cu e partido den Gobierno n’e momentonan aki y ta mas cu claro cu esaki ta refleha bek den comunidad, cerca e pueblo votador.
A keda confirma cu un lider politico no ta mustra su grandeza a base di con duro e por grita of cuanto insulto e por lansa den direccion di rivalnan politico, pero den un caracter cu mester ta un bon ehempel pa comunidad, cu respet hasta pa rivalnan politico.


text:
Kralendijk – Diputado Nina den Heyer durante su bishita di sera konosí na Stichting Project a risibí un èksemplar di e “Forsa Methode” , un método speshal pa guia hóbennan ku tin problema di atheshon.
Stichting Project ta un sentro ortopedagogo pa hóbennan di e edat di 9 pa 18 aña ku tin problemanan di atheshon. Den “Forsa methode” tin elementonan di un kultura lokal inkorporá. Durante e bishita di sera konosí e direktor Mick Schmit a duna diputado un rekorido . E bishita di sera konosí a tuma lugá riba invitashon di e Stichting.


text:
Falta poco dia pa bo inscribi pa e di “32nd Aruba International Half Marathon
E dia ta yega pa e tan spera careda cu ta core for di Joe Laveist Sport Park, San Nicolas te na Alhambra Casino, Eagle cu ta tuma lugar riba diadomingo dia 26 di maart 2017 pa 5:30a.m
Esaki ta un tradicional 21K cu ta hala atencion di nos atletanan local pero tambe di esnan internacional.
Atletanan for di entre otro Sweden, USA, Colombia, Canada y Venezuela ta prepara grandemente pa e competencia aki, hunto cu nos propio atletanan local cu ta entrena fuerte y sigur pa mehora nan tempo.
Inscripcion ta tumando lugar e siman aki ainda te cu diavierna 24 di maart 2017(tan ten cu tin lugar) pa e siguiente categoria:
Student Relay
Pa un team registra pa e categoria di Student Relay, e team mester tin aprobacion di nan scol.
Costo di inscripcion pa e categoria aki ta Afl. 20 pa persona cu ta encera un t-shirt, bib number y medaya conmemorativo. Participantenan di e team mester atende e mesun scol y e team mester consisti di 4 participante, di cual por lo menos 1 mester ta mucha muher. IBiSA ta invita hobennan interesa pa forma nan team y inscribi trempan, mirando cu inscripcion ta limita na solamente 20 team.
Corporate Relay
Cada team mester consisti di 4 participante di cual minimo 1 mester ta femenino y tur 4 mester ta labora na e mesun compania/organizacion. Costo di inscripcion pa e categoria aki ta Afl. 25 pa persona cu ta encera t-shirt, bib number y medaya conmemorativo. IBiSA invita tur compania/organizacion pa forma nan team di inscribi trempan. Inscripcion ta limita na solamente 30 team.
Inscripcion di Corporate Relay y Student Relay por wordo haci solamente na IBiSA situa na Frankrijkstraat 1 of na Sport Centrum San Nicolas situa na Dr. Schaepmanstraat 52 for di 7:30 a.m. pa 12’or di merdia y for di 1:00 p.m. pa 4:00 p.m.
Inscripcion individual pa 21K
E edad minimo pa participa individualmente ta 16 aña riba e dia di careda. Costo di inscripcion vanaf 20 maart general ta Afl. 35 of US$ 20 cu ta encera t-shirt, bib number y medaya conmemorativo na final. E premiacion na final ta pa coredonan femenino y masculino den e siguiente categorianan di edad 16-19, 20-29, 30-34, 35-39, 40-44, 45-49, 50-54, 55-59 y 60+ prome, segundo y tercer lugar respectivamente.
Inscripcion individual por wordo haci online tambe via www.arubarun.com
Lo tin e posibilidad di paga online of print e confirmacion y pasa paga te cu diahuebs dia 16 di maart pa e “Early Bird “ Prijs y di dia 20 di maart te cu diabierna dia 24 di maart pa prijs di AFL 35.00 pa participante local y $35.00 pa participante internacional na oficina principal di IBiSA situa na Frankrijkstraat 1 y tambe na Sport Centrum San Nicolas situa na Dr. Schaepmanstraat 52 for di 7:30 a.m. pa 12’or di merdia y for di 1:00 p.m. pa 4:00 p.m.
Ta corda tur participante pa inscribi trempan y sigura bo participacion na e gran evento aki, pues riba e diadomingo mainta di careda no ta tuma inscripcion sino solamente ‘check-in’ di e atletanan cu ta presente pa participa.
Pa esnan cu a registra caba IBiSA ta recorda tur participante pa busca nan “Race Package” (Dry Fit Tshirt y bib nummer) diasabra dia 25 di maart entre 9:00a.m. y 4:00p.m. na Alhambra Casino Shopping area.
Pa mas informacion por bay riba facebook di IBiSA: IBiSA Aruba of por yama tambe na telefoon 582 4987.


text: Tata Stima mi kier bisa Bo danki pa fiha Bo bista riba mi. Pa yama mi pa traha den Bo hofi. Asina Bo ta yama cada un di nos tambe pa bini cerca Bo mescos cu e parábola awe di e doño di cunucu cu a planta un hofi di wendruif y a hur e hofi cu algun cunukero y a sali di biahe. Ora tempo di cosecha a yega e la manda su crianan bai tuma su parti cerca e cunukeronan. Pero nan a duna nan un hala di sota, un otro nan a mata y un di tres nan a piedra. E la bolbe manda otro crianan pero nan a haci mescos cu nan. Finalmente e la manda su yiu y nan a cohe tene, tire pafó di e hofi y maté.( Mt. 21,33-43) Señor yuda nos pa nos por duna e mihor di nos parti, manera Abo ta duna nos e mihor di Bo den persona di Hesus. Duna nos e forza pa den nos bida di fe nos lucha permanentemente contra tur clase di tentacion pa nos por ta salo y luz pa mundo. Amen.